Exqrch/javanese-Komodo-pixelgpt huggingface dataset:
Tetembangan kang ditampilaké alirané art rock progressive, Momo lan kanca-kanca ngrilis album pisanan taun 2009 kang temané "ANUGRAH TERINDAH" kang isiné 12 tetembangan, tetembangan kang dadi unggulan judhulé "Jika Cinta Dia" kang langsung dadi perhatian ning kalangan masarakat penikmat musik lan RBT-né sukses di-"download" kanthi 2 yuta "user"
Kasuksesan single pisanan, nuli dilanjut karo singlé kang kaping loroné judhulé "Tak Kan Pernah Ada"
Nalika ngrilis album ingkang kaping loroné, Geisha duwé kesempatan kanggo promosi ning Malaysia
Album kang kaping loro iku nganggo sesirah "MERAIH BINTANG"
Tetembangan kang ditampilaké déning grup band iki, nyampuraké unsur-unsur musik kang béda
Geisha nampilaké musik kang duwé ciri khas, ya iku tembang rock kang nganggo alunan beat kang kenceng
Album saka Geisha: Siji Lagu
Sementara Sendiri (single)(2015) ost.single Lagu Cinta (single) (2015) ost.single Cinta Itu Kamu (single) (2017) Mustahil Tuk Bersama(single)(2017) Kering Air Mataku (single) (2018) Kembali Pulang (single) (2018) Rahasia (single) (2019) ost.Antologi Rasa Garis Tangan (single) (2019) ost.Antologi Rasa Kunci Hati (single)(2019) ost.Single 2 Keranjingan Disco (single) (2019) Komitmen (single) (2020) Ku Katakan Dengan Indah Feat Loekman Hakim Noah (single) (new version) (2020) Demi Waktu Feat
(new version) (2020) Demi Waktu Feat Enda Ungu (single) (new version) (2021) Kenangan Terindah feat irfan samsons (single) (new version) (2021) Rencana Hebat feat Dul Jaelani (single)(2021) Impas (single) (2022) Sabar (single) (2022) Cinta dan benci (new version) (single) (2023) Iklan
Iklan-iklan ning TV kang tau dibintangi grup band Geisha:
Kuburan (Grup Musik) Kuburan Band, grup musik saka Indonésia kang ngadeg ning tanggal 11 September taun 2001
Kuburan Band iku salah sijiné band anyaran kang bisa tampil béda
Mulai saka panampilané ning panggung kang ora racaké nganti lirik tetembangan kang digawakaké, prasaja nuli apik
Anggawe Kuburan Band luwih rikat olih perhatian saka masarakat
Kuburan Band diadegaké tanggal 11 September taun 2001 ning Bandung
Para anggotané saka grup band iki iku kumpulan mahasiswa UNPAR ya iku, Isdintomadi (Dino) kang dadi drummeré, Raka Auliantara (Raka) kang nyekel pérangan gitaris, Muhamad Riski Maulana (Udhe) ning pérangan sebagai keyboardis, Denny Rahmat Ramdani (Denny) ning pérangan bassis, Priya Ariopanji (Priya) kang dadi vokalisé, lan Donny Akbar Raymuzada (Donny) kang nyekel gitar
Sawisé wareg anggoné olih pangalaman ning babagan pindah-pindah panggung, maka ning taun 2003 Kuburan Band duwé pamikiran kanggo anggawe konsèp rekaman
Ning taun 2006, band kang wus kondhang nganti sa-Jawa Barat awit taun 2005 iki ngetokaké album indie kang judhulé "GREATEST HITS VOL
Ning taun 2007, partemuan Kuburan Band karo Levy The Fly kang akiré dadi èksekutif prodhuser kang berhasil ngasilaké mini album elektrik dibawahi déning label Waybe Music Indonésia
Ning taun 2009, Kuburan Band kang duwé sesanti kang unik, ya iku "jauhi narkoba utamakan kulawarga, budayakan bersedekah minimal donor darah dan brutal nanging takwa" iki akiré ngerilis album BOOMING kang single andalané "Lupa-Lupa Ingat"
Ning taun 2010 sakaliyan ngramekaké sasi Ramelan, band kang sok tampil unik iki ngrilis single religi kang ngangkat aliranmusik genre hip-hop
Konsep saka video klip kang digawé, glamor kang merakyat lan ngadiraké bajaj
Single iki ditujukaké kanggo tujuan kang positip sakaliyan dakwah kanthi cara enteng-entengan
Grup musik kang unik iki memang duwé pepenginan kang unik uga, ora kaya band-band liyané
Band iki malah ora kepéngin dadi kondhang
Kuburan band duwé rencana manawa kondhang bakal mbubaraké dhéwé
Nanging, sadurungé bubar, grup band iki bakal anggawe penerus utawa regenerasiné ndisik.
Pas (Grup Musik) Pas Band iku grup musik Indonésia kang nampilaké musik kang nyampuraké unsur rock, hip hop lan punk ning njeroning musiké
Kelompok iki dianggotani déning para mahasiswa saka Universitas Padjajaran (Unpad) Bandung, grup band iki resmi diadegaké déning para mahasisa UNPAD mau ning taun 1988, anggota saka grup band iki yauki, Bengbeng ning pérangan gitar, Trisno ning pérangan Bass, Yukie ning pérangan vokal lan Richard ning pérangan gitar
Album perdana saka Pas Band dicetak dadi album indie kang judhulé "4 Through The Sap", album mau dirilis ning taun 1993
Disusul sawisé album kang kaping loro, In (No) Sensation (1995), lan album kang kaping telu "indie Vduality" (1997)
Ning taun 1998 Pas Band nggawé album anyar manèh, ya iku album kang kaping papaté nganggo judhul "Psycho I.D
Ning album iki grup band Pas ora dikancani karo Richard Muttler kang racaké nyekel pérangan drum, amarga ngunduraké dhiri lan akiré diganti karo Sandy kang sadurungé dadi personil saka grup band U'Camp
Nanging, Meski ganti formasi, Pas Band ora mandhek déning nyipta karya anyar, nganti bisa terus ngrilis album kang judhulé "Ketika." ning taun 2001, Pas 2.0 ning taun 2003 lan Stairway to Seventh ning taun 2004
Sawisé ngrilis album kang kaping sepuluh, Pas Band duwé niyat kanggo bubar, amarga panjualan album kang kasedat-sedat lan musiké kang ora cocog dadi RBT, sarta angelé ijin kanggo nggelar tur amarga massa kang akèh nggawé ruang gerak déning grup band iki dadi krasa dibatasi
Nanging meski duwé niyat kanggo bubar, grup band iki tetep ngrilis album kang kaping 10
Grup band iki percaya, manawa album luwih mutu dari pada RBT.
Kangen Band (Grup Musik) Kangen Band, grup band saka Lampung kang lair ning taun 2005
Kangen Band iku grup band pendatang anyaran kang diwangun ning Lampung
Meski diomong dadi band anyaran, grup musik kang dianggotani déning Dodhy, Andika, Tama, Lim, Nory, lan Barry iku olilh atur sapala kang apik saka masarakat
Album perdana saka grup musik iki kaya ta, "TENTANG AKU", "KAU DAN DIA" taun 2007
Ning album iku ana tetembangan kang judhulé: Tetembangan kang populer saka grup musik iki iku tetembangan kang judhulé "Tentang Bintang" lan "Selingkuh"
Tetembangan iku dadi kondhang ning masarakat
Kaloron tembangan mau uga dadi tetembangan kang populer dadi nada sela lan RBT (Ring Back Tone)
Ora namung iku, ning ajang SCTV Award, Kangen Band uga tau lumebu dadi Grup Band Terfavorit
Setaun sawisé iku, ya iku taun 2008 kangen band langsung ngrilis 2 album sakaligus
"YANG SEMPURNA", kang dadi repackage saka album perdanané, lan album "BINTANG 14 HARI", kang ngandalaké tembangan kang judhulé Doy, Bintang 14 Hari, lan Yolanda
Akir-akir iki, kisah perjalanan karir saka grup band iki diawali saka pedagang kaki lima kang diangkat dadi sinétron, kang judhulé "AKU MEMANG KAMPUNGAN" (2007)
Debut dolanan sinétron dilajutaké nganti judhul "AKU MEMANG JELEK" lan "KASIHANILAH AKU"
Nalika tanggal 6 Mèi 2009, Kangen Band ngrilis album kang kaping teluné, labum iku diwènèhi judhul "PUJAAN HATI", tetembangan kang dadi jagoané judhulé Terbang Bersamaku lan Pujaan Hati
Ora namung iku, Kangen band uga ngrilis album kang versi karaoke
Saka musik lan sinétron, Kangen Band saiki nyoba main ning layar lebar, karo ngelibataké Noe Letto, ning njeroning filem kang diproduseri
MINGGU PAGI DI VICTORIA, Film iki disutradarai déning Lola Amaria
Kasus narkoba tau njaret vokalis saka grup band iki, Andika nganti lumebu kunjara sadurungé jeneng saka band iki kondhang
Ning tanggal 16 Dhésèmber 2010, Andhika divonis salah amarga kasus panganiayaan ringan, lan dihukum patang wulan kunjara , wolung wulan masa percobaan
Taun 2011, grup band iki kejaret masalah babagan narkoba
Test urin kang dilakoni déning Andika kabukti positif
Test urin kang dilakoni déning Andika kabukti positif.
Dhukun Dhukun yaiku wong kang sepuh nambani, nulung wong kang lagi lara
Dhukun uga ménéhi jampi-jampi kaya ta mantra,guna-guna, lan liya-liyané
Ing Asia tenggara kaya ta ing Indonésia, Malaysia dhukun uga diarani bomoh
Dhukun uga kalebu tradhisi kabudayan Jawa kang nulungi lan nambani wong kang lagi lara
Dhukun uga diarani tabib
Saliyané iku ana uga dhukun kang dadi perantara ing "donya gaib"
Dhukun uga dadi simbol adat ing saben upacara tradhisional
Dhukun lumrahé dihubungaké karo kapercayan karo para leluhur kaya ta animisme lan dinamisme ing Indonésia, kaya ta ing tradhisi Jawa, Sunda, Madura lan Dayak.
Koperasi Koperasi ya iku organisasi kang otonom kang ana ing lingkungan sosial ékonomi
Koperasi duwé sistem kang duwé ancas kang otonom
Tujuwan iki digawé kanthi dhasar kasepakatan saben wong
Tujuwan iki diwujudaké kanthi anané aktivitas ékonomi kang ditindakaké kanthi bareng-bareng
Ing UU taun 1992, koperasi didefinisiaké dadi badan usaha kang anggotané wong-wong utawa badan hukumhukum koperasi kang landhasan kagiyatané ya iku prinsip-prinsip koperasi lan obahan ékonomi rakyat kang dhasaré asas "kekeluargaan"
Prinsip koperasi ya iku sistem kang kasusun déning pamikiran-pamikiran abstrakabstrak kang didedukasi karo ahli-ahli koperasi saka pangalaman praktik kang wis dibuktékaké ing jaman dhisik kang dadi garis-garis panuntun kang paling cocog kanggo sapa waé kang kepéngin yasa koperasi kang éféktif lan bisa langgeng
Ing Indonésia, prinsip koperasi kang wis ditulis ing UU No
12 Taun 1967 lan UU No
25 Tahun 1992, prinsip koperasi ya iku Kanthi kagiyatan rekomendasirekomendasi saka para ahli, ICA wis ngrembakakaké prinsip koperasi anyar lan ngilangaké prinsip-prinsip kang dikembangaké karo koperasi Rochdale
Prinsip koperasi anyar kang dikembangaké ICA ya iku:
Fatamorgana Fatamorgana ya iku salah siji kadadèyan utawa fenomena optis kang lumrahé ana ing panggonan kang amba kaya ta padhang gesik utawa padhang ès
Fatamorgana bisa diarani gambaran kang diwangun déning hawa utawa udara
Fatamorgana disebabaké amarga salapis udara kang panas lan tipis ing sandhuwuré panggonan, hawa iki nekuk utawa mbéngkokaké cahya saka langit saéngga katon teka saka dalan
Saka prastawa iki katon kaya pantulan kang katon kaya ana banyu ing sandhuwuré panggonan kang panas
Miturut ngèlmu fisika, fenoména optik iki kadadéan amarga cahya kang kuwat dibengkokaké nalika ngliwati lapisan hawa kang duwé suhu kang panas ing lapisan atmosfer
Fatamorgana uga ditemtokaké déning titik pangamatan
Sangsaya dhuwur titik pangamatan, fatamorgana saya ora cetha
Fatamorgana cetha nalika manggon ing titik pengamatan kang cendhèk
Para pelaut lumrahé ngertèni pulo kang nglayang ing udara, iki kadadéan nalika para pelaut ngematna sesawangan laut saka kapal kanthi panggonan kang dhuwuré loro utawa telung mèter ing sandhuwuré sagara lan uga saka panggonan kang rata
Umpamané ing gunung pasir, fatamorgana wujud tlaga utawa banyu utawa kutha
Iki sabeneré ora nyata
Fatamorgana disebabaké pantulan saka langit kang dipantulaké hawa panas
Hawa panas iki gunané kanggo dadi kaca utawa pengilon kang mantulaké kahahan ing salah siji panggonan
Amarga ora kadadéan kang sabeneré mulané fatamorgana uga diarani apusan mata
Ora mung ing gunung pasir kang panas, fatamorgana uga kadadéan ing wajan kang isiné lenga kang panas lan ing dalan kang panas nalika wayah awan
Fatamorgana uga bisa kadadéan ing kutub
Lumrahé kadadéan nalika kaanan lagi cerah lan hawané rada panas ing panggonan kang ana lapisan ès
Lapisan ès iki marakaké hawa dadi mudhun
Tembung fatamorgana dijupuk saka basa Italia
Tembung iki asalé saka jeneng duluré wadon Raja Arthur ya iku Faye le Morgana
Dhèwèké wujud peri utawa widodari kang bisa malih wujud.
Dalan tol Dalan tol ing Indonésia uga diarani "jalan bébas hambatan" yaiku salah sawijiné dalan kanggo alternatip ngurangi macet lan kanggo nglancaraké lalu lintas utawa kanggo nyidhat saka panggonan siji tumuju panggonan liyané
Nalika liwat ing dalan tol, kudu mbayar tol.Tarif tol lumrahé gumantung karo jinis kendaraan utawa golongan kendaraan
Ing basa Indonésia, dalan tol duwé padan tembumg karo dalan bébas hambatan, nanging istilah iki kurang bener
Awit ana dalan bébas hambatan kang ora prelu mbayar
Dalan kang kaya ngéné iki diarani "freeway" utawa "expressway" ("free" tegesé "gratis"
Déné dalan bébas hambatan kang mbayar diarani "tollway" utawa "tollroad" (tembung "toll" tegesé "biaya")
Dalan tol uga dadi beteng kanggo ngalangi tsunami
Kadadéan iki kaya ta ing kutha Iwanuma ing Prefektur Miyagi, Jepang
Dalan tol kang dadi beteng nalika ana tsunami bisa ngurangi karusakan ing kutha iku
Dalan tol dadi palang saéngga tsunami ora langsung ngebyuk ing kutha iku
Dalan tol diyasa nganggo dana APBN kanthi dana kang kanggo yasa infrastruktur
Dalan tol iki kaya ta papat dalan trans Jawa
Dalan tol trans Jawa iki kaya ta dalan tol Mantingan-Ngawi kang dawané 37 kilométer, Ngawi-Kertosono kang dawané 87 kilomèter, Kertosono-Mojokerto dawané 40 kilométer, lan Mojokerto-Surabaya kang dawané 36 kilomèter
Saliyané iku uga dalan tol nontrans Jawa, yaiku dalan tol Gempol-Pandaan kang dawané 14 kilomèter, Gempol-Pasuruan dawane 34 kilométer, Waru (Aloha)-Wonokromo-Tanjung Pérak dawané kurang luwih 18,6 kilométer, lan Pasuruan-Probolinggo dawané 45 kilométer
Saliyané iku ing kutha-kutha gedhé kaya ta Jakarta, Bandung, Bogor uga diyasa dalan tol kanggo ngubungaké kutha-kutha iki karo kutha-kutha ing saubengé
Sajarah tol noléh ing jaman mitologi Yunani, para tukang tambang olèh gawéan Charon tol kanggo gawa kang wis mati ing kali Acheron lan Styx menyang Hades
Nék bayar tol, Charon diangkat menyang pinggir kali
Nek ora, iku bisa ndadékake antarané urip karo mati saklawasé
Akeh dalan-dalan ing Éropah kang modhèren diyasa dadi dalan tol kanggo nutupi biaya kontruksi.
Obat Obat ya iku barang utawa dat kang bisa dipigunaké kanggo tamba lelara, ngilangaké tandha-tandha lelara,lan ngowahi prosès kimia ing awak
Obat iku bahan utawa campuran bahan-bahan kang dipigunaké kanggo kanggo ngukuhaké diagnosis, nyegah, ngurangi, lan nambani lelara utawa tandha-tandha lelara, tatu lan awak kang ora normal
Saliyané iku obat uga kena kanggo nggawé awak saya éndah umpamané obat tradhisional
Ing Amérika Sarékat, obat digawé déning prusahaan farmasi utawa farmasi kang tuku obat saka prusahaan farmasi
Farmasi uga kena nyediakaké obat kanthi cara langsung tumrap pasièn yèn obat iku bisa aman nalika dianggo pasièn dhéwé utawa diwènèhi resep kanthi preskripsi kang digawé dhokter
Nalika lagi sepisanan dipasaraké, obat duwé rega kang larang, nanging asuransi kaséhatan bisa dianggo ngènthèngaké béaya
Nalika patèn salah sawijiné obat wis entèk, obat generik digawé lan didistribusèkaké déning prusahaan saingan kang njalari regané dadi murah
Obat kang ora mbutuhaké preskripsi saka medis profésional dikenal kanthi jeneng obat OTC (basa Inggris: "Over the Counter", kang tegesé ing kasir)
Obat jinis iki kena didol ing toko biyasa
Ing Indonésia, obat kang larang regané luwih akèh cacahé, iki amarga larangé béaya pemasaran kang ditanggung déning prusahaan farmasi, mligi kanggo obat "ethical"
Obat bisa dituku ing apoték, puskesmas, toko obat lan tenaga medis
Obat bisa diklasifisikaké kanthi akèh cara, kanthi cara mekanisme aksi, èfèk lan status (legal apa ora legal)
Jinisé obat iki kaya ta Cathetan suku
Marmut Marmut ya iku jinisé kéwan pengerat saka famili Sciuridae (bajing) kanthi génus Marmota
Marmut lumrahé urip ing tlatah pagunungan, kaya ta Alpen utawa Pirenia ing Èropah, Pegunungan Rocky utawa Sierra Nevada ing Amérikah Sarékat, lan Kanada ing pérangan lor
Marmut lumrahé nggawé omah ing njero lemah lan nglakokaké hibernasi nalika mangsa adem
Marmut hibernasi wiwit sasi Oktober nganti sasi Mèi
Marmut kagolongaké dadi kéwan sosial awit marmut komunikasi karo marmut liyané kanthi swara anyul kang banter mligi nalika ana bebaya
Jeneng marmut asalé saka basa latin "mures monti" ("tikus gunung"), saka basa Latin Klasik "mures alpini" ("tikus Alpen")
Kéwan liyané kang mirib kaya marmut lan nduwéni sipat sosial ya iku asu prairie, kéwan iki ora digolongaké ing génus "Marmota", nanging kalebu génus "Cynomys"
Saliyané iku ing basa Indonésia ana kéwan kang diarani tikus Walanda ("guinea pig") uga kena diarani marmut, sanajan kéwan pengerat iki asalé saka famili kang béda
Pakanané marmut ya iku tuwuhan kaya ta suket-suketan, woh beri, lumut kerak, lumut godhong, oyot tuwuhan lan kembang
Iki bisa dideleng saka ukuran awaké lan warna wulune kang warna-warna
Ana marmut kang wuluné putih, klawu, coklat rada abang
Marmut mirib kaya kelinci nanging kupingé luwih cendhek tinimbang kelinci.
Novèl Novèl yaiku salah sawijiné karya fiksi prosa kang ditulis
Novèl sifaté naratif utawa wujudé wujud carita
Wong kang nulis novèl diarani novelis
Tembung novèl asalé saka basa Italia "novella" kang tegesé "sebuah kisah, sepotong berita"
Novèl luwih dawa lan luwih jangkep manawi dibandingaké karo cerkak utawa cerita cekak
Novèl saora-orané kasusun déning 40.000 tembung
Novèl uga ora diwatesi karo struktural lan metrikal sandiwara utawa sajak
Lumrahé novèl nyritakaké ngenani lakon-lakon lan watake lakon ing njero carita
Novèl nitikaké caritané ing pérangan-pérangan kang anéh saka naratif utawa carita iku
Novèl ing basa Indonèsia uga dibédakaké karo roman
Roman alur caritané luwih kompleks lan cacahé tokoh kang dadi paraga ing carita roman uga luwih akèh tinimbang novèl
Novèl lumrahé ditulis lan dicithak dadi wujud buku
Novèl asalé saka basa Italia yaiku saka tembung "novella", basa Jerman saka tembung "Novelle", lan basa Yunani yaiku "novellus"
Novèl sujarah yaiku "genre" kang wigati kang akèh ditulis ing nagara-nagara Barat, kang duwé katresnan tumrap sajarah
Kanthi novèl iki nagara-nagara iku nanduraké katresnan tumrap sajarah lan nuduhaké wigatiné sajarah tumrap pandhidhikan
Novèl sajarah mbiyantu ngakrabaké masarakat jaman saiki karo masarakat jaman mbiyèn kang ngenggoni bangsané
Kang dadi pelopor nulis novèl sajarah yaiku Walter Scott
Dhèwèké salah sijiné pengarang Inggris saka abad kaping 19
Nagara Inggris ndeleng sajarah minangka unsur kang wigati kanggo yasa bangsané.
Abdul Aziz bin Abdullah bin Baz Abdul Aziz bin Abdullah bin Baz utawa kondhang kanthi jeneng Syaikh Bin Baz, ya iku tokoh ing babagan fiqih
Syaikh bin Baz asma jangkepé ya iku Abdul Aziz Bin Abdillah Bin Muhammad Bin Abdillah Ali (kulawarga) Baz
Dhèwèké lair ing kutha Riyadh wulan Dzulhijah 1330 H
Nalika taun 1346 H, mripaté Syaikh Bin Baz kena infèksi kang nggawé rabun, lan saya suwé ndadèkake wuta ing taun 1350 H
Syaikh Bin Baz apal Al Qur’an sadurungé "baligh"
Apalané diuji ing sangarepé Syaikh Abdullah Bin Furaij
Banjur dhèwèké nyinaoni ngèlmu-ngèlmu saréngat ("saréngat") lan basa Arab saka bimbingan ulama-ulama ing kuthané dhéwé kaya ta: Dhèwèké sinau babagan fiqih nganggo thariqah (mahdzab) Ahmad Bin Hanbal rahimahullah
Lan ngadhepi ikhtilaf ulama, dhèwèké nganggo métodologi tarjih
Uga manawa dhèwèké ngetokaké fatwa, kususé manawa tinemu silang penemu ing antarané ulama kang cocog karo panemu Imam Ahmad utawa ora
Syaikh Bin Baz asring èntuk amanah ngenani babagan agam, kaya ta: Karya
WordPress WordPress ya iku sawijining aplikasi sumber terbuka ("open source") kang paling misuwur digunakaké minangka mesin blog ("blog engine")
WordPress dibangun kanthi basa pemrograman PHP lan basis data ("database") MySQL
PHP lan MySQL, loro-lorone minangka perangkat lunak sumber terbuka ("open source software")
Saliyané minangka blog, WordPress uga wiwit digunakaké minangka sawijining CMS ("Content Management System") amarga kaprigelane kanggo dimodifikasi lan dipadakake karo kabutuhan panggunane
WordPress ya iku penerus resmi saka b2/cafelog kang dikembangake déning Michel Valdrighi
Jeneng WordPress diusulake déning Christine Selleck, kanca ketua pengembang ("developer"), Matt Mullenweg
Rilis WordPress kang paling anyar ya iku versi 4.8.2 (08 Juni 2017)
WordPress didistribusikake karo Lisensi Publik Umum GNU
Sajarah WordPress diwiwiti nalika Matt Mullenweg kang minangka pangguna aktif saka b2 ngerti yèn prosès pengembangan b2 dimandegake déning pemrogramne ("programmer") kang arane Michel Valdrighi, Matt Mullenweg krasa eman lan wiwit nerusaké pengembangan b2
WordPress kawiwitan ing taun 2003 minangka kasil kerja keras Matt Mullenweg karo Mike Little
Kang gawé WordPress sangsaya misuwur, saliyané amarga akèhé fitur lan tampilan kang mikat ati, ya iku uga amarga panjurung komunitas tumrap perangkat lunak sumber terbuka kanggo blog.
(Japanese: 本田技研工業株式会社, Honda Giken Kōgyō Kabushiki-gaisha, Honda Technology Research Institute Company, Limited) (#ALIH ) inggih punika prodhusèn montor, trek, motor, lan skuter ingkang asalipun saking negri Jepang
Honda wiwit wonten ing tanggal 24 September 1948, déning Soichiro Honda
Honda dados prodhusen montor ingkang paling ageng sadonya wiwit taun 1959
Honda ugi dados prodhusen "mesin pembakaran dalam" paling ageng sadonya kanthi prodhuksi langkung saking sekawan welas juta saben satunggal taun
Honda sukses nggeser Nissan minangka prodhusen mobil paling ageng utawa kathah nomer kalih ing Jepang taun 2001
Honda ugi suksès nggèsèr Chrysler supados dados prodhusèn mobil paling ageng nomer sekawan ing pasar Amérikah Sarékat
Sapunika, Honda dados pabrikan mobil paling ageng nomer enem sadonya
Taun 2004, Honda sampun mrodhuksi montor diesel, ingkang kaunggulanipun inggih punika boten mbetahaken saringan kanggé nglangkungi standar polusi
Honda dados pabrikan Jepang ingkang wiwitan damel mobil "mewah" kanthi merek Acura kanggé mobil "mewah" ing Amérika Ler
Kaunggulanipun prodhuk Honda inggih punika kiyat lan jarang risak
Mligi ing Indonesia, prodhuk Honda ingkang palung misuwur utawi "memasyarakat" inggih punika prodhuk montor
Kantor pusat Honda wonten ing Tokyo
Saham Honda dipunsade ing kathah bursa saham, kados Bursa Saham Tokyo, Bursa Saham New York, Osaka, Nagoya, Sapporo, Kyoto, Fukuoka, London, Paris, lan Switserlan.
Nicholas Saputra Nicholas Saputra (#ALIH) inggih punika aktor utawi bintang filem saking Indonesia ingkang ngadhahi getih bebrayan Jawa lan Jerman
Naminipun wiwit misuwur awit main filem "Ada Apa Dengan Cinta" (AADC) ing taun 2002
Nicholas Saputra miwiti karieripun ing jagad model ing salah satunggalipun "peragaan busana" karya Samuel Wattimena
Nicholas ingkang gadhah bakat kagunan, sampun asring ndhèrèk "kasting filem" sadèrèngipun dipuntampi main filem AADC
Nicholas Saputra sekolah ing babagan Arsitektur ing Fakultas Teknik Universitas Indonésia
Nicholas Saputra angsal nominasi dados aaktor ingkang saé piyambak ing Festival Film Indonésia taun 2004 kanggé peranipun ing filem "Biola Tak Berdawai" lan "Ada Apa Dengan Cinta", nanging Nicholas Saputra kalah saking aktor Tora Sudiro kanthi filemipun "Arisan!"
Taun 2005 Nicholas angsal nominasi malih ing Festifal Film Indonésia kanthi filem "Gie" lan "Janji Joni"
Ing adicara punika, Nicholas angsal kanugrahan minangka aktor ingkang saé piyambak
Taun 2007, Nicholas Saputra main filem "3 Hari untuk Selamanya" kaliyan Adinia Wirasti
Film kanthi sutradara Riri Riza punika angsal "apresiasi" ingkang saé wonten ing festival filem internasional
Paramitha Rusady Paramitha Rusady (miyos ing Makassar, Sulawesi Selatan, 11 Agustus 1966) inggih punika aktris, presenter lan penyanyi èstri ingkang asalipun saking Indonésia
Mitha sampun aktif dados aktris lan penyanyi ing jagad hiburan Indonésia wiwit jaman 1980-an ngantos dumugi jaman 2000an (ngantos sapunika)
Panjenenganipun ugi naté sinau ing satunggalipun komponis kontemporer misuwur saking Indonésia, Slamet Abdul Sjukur
Paramitha Rusady punika putrinipun Ibu Raden Ayu Marry Zumarya lan ramanipun Raden Mas Yus Rusady Wirahaditenaya
Paramitha gadhah bakat utawi talenta seni ingkang dipunturunaken saking tiayng sepuhipun
Ibunipun dados guru jogèd lan drama
Nalika umur 6 taun, Mitha sampun dados aktris alit dados peran Pinkan wonten ing filem dokumenter "Di Bawah Nyiur Melambai" ingkang dipndamel déning "production house" gadhah ibunipun piyambak, sasampunipun main filem dokumenter punika, Mitha lèrèn saking jagad filem, sadangunipun taksih sekolah menengah, Mitha namung ndhèrèk mbakyunipun minangka "backing vokal" grup ingkang dipunpandhegani déning mbakyunipun ingkang namanipun Ully Sigar Rusady
Sasampunipun lulus SMA, Mitha kathah dipunajak dados bintang iklan lan "cover majalah"
Taun 1985, sasampunipun SMA, Mitha angsal tawaran main filem "Ranjau-Ranjau Cinta", main kaliyan bintang filem Rano Karno lan sutradara Nasrie Chepy
Saking filem punika, Mitha dados artis ingkang langkung misuwur ing jagad filem Indonésia
Nanging sasampunipun filem Indonésia boten laris, Mitha "banting setir" ing donya sinétron lan nyambi dados penyanyi
Ray Sahétapy Ray Sahetapy (#ALIH asma jangkep Ferenc Ray Sahetapy
Ray kawentar minangka aktor filem lan sinétron